b"\n_START_ARTICLE_\nS\xc5\xabtra\n_START_PARAGRAPH_\nS\xc5\xabtra (\xe0\xa4\xb8\xe0\xa5\x82\xe0\xa4\xa4\xe0\xa5\x8d\xe0\xa4\xb0, sanskritia 'lanka', 'naru'; paaliksi: sutta; thaiksi \xe0\xb8\xaa\xe0\xb8\xb9\xe0\xb8\x95\xe0\xb8\xa3; hanzi: \xe7\xb6\x93, kiinaksi: j\xc4\xabng (pinyin), ching (Wade-Giles); jap. ky\xc5\x8d) ovat joukko buddhalaisia tai hindulaisia uskonnollisia kirjoituksia._NEWLINE_Buddhalaisuudessa termill\xc3\xa4 sutra/sutta tarkoitetaan tietty\xc3\xa4 kanonisen kirjallisuuden osaa. Theravada-buddhalaisuudessa se kontrastoi l\xc3\xa4hinn\xc3\xa4 vinayan ja abidhamman kanssa. Theravada-buddhalaisuus katsoo suttien olevan Shakyamuni buddhan tai h\xc3\xa4nen l\xc3\xa4himpien oppilaidensa opetuksia. Paalinkielist\xc3\xa4 termi\xc3\xa4 sutta k\xc3\xa4ytet\xc3\xa4\xc3\xa4n l\xc3\xa4hes yksinomaan puhuttaessa Paali-kaanonin toisesta osasta Sutta pi\xe1\xb9\xadakasta._NEWLINE_Sen sijaan it\xc3\xa4aasilaisessa buddhalaisuudessa termi\xc3\xa4 sutra tai sen k\xc3\xa4\xc3\xa4nn\xc3\xb6ksi\xc3\xa4 k\xc3\xa4ytet\xc3\xa4\xc3\xa4n my\xc3\xb6s koko joukosta muita kirjoituksia, jotka luetaan it\xc3\xa4aasialaiseen kaanoniin."